**ΔΕΛΤΙΟ ΤΥΠΟΥ – 25/07/2022**

**Διαδικασία αποζημιώσεων πυρόπληκτων**

Η ομάδα μας από την αμέσως επόμενη μέρα είναι στην περιοχή για καταγραφή προβλημάτων και παροχή πληροφοριών στους πολίτες.

Σε επικοινωνία με τη Γενική Διεύθυνση Αποκατάστασης Φυσικών Καταστροφών του Υπουργείου Υποδομών και Μεταφορών, σας ενημερώνουμε για τα παρακάτω:

1. Εντός 10ημέρου θα έχει ολοκληρωθεί η οριοθέτηση της πυρόπληκτης περιοχής και οι σχετικές αποφάσεις αποζημιώσεων
2. Το Υπουργείο ήδη έχει επικοινωνήσει με τους Δήμους και έχει δώσει οδηγίες για τη συγκέντρωση αιτήσεων των πυρόπληκτων για αυτοψίες.
3. Οι αυτοψίες ήδη ξεκίνησαν. Κλιμάκια του Υπουργείου θα περάσουν από κάθε σπίτι και θα καταγράψουν εάν υπάρχουν ζημιές στον περιβάλλοντα χώρο, ζημιές στην οικία (πράσινο, κίτρινο, κόκκινο σπίτι).
4. Στα κίτρινα και κόκκινα σπίτια θα περάσει κι δεύτερο κλιμάκιο για αυτοψία κι λεπτομερή καταγραφή.
5. Αποζημιώσεις θα δοθούν από το Υπουργείο, όπως και στην περίπτωση του 2018 στο Μάτι, ανάλογα με την κατηγορία ζημιών του δελτίου αυτοψίας.

Μπορείτε να επικοινωνείτε άμεσα με το γραφείο μας, όπου έχουμε δημιουργήσει τράπεζα πληροφοριών για άμεσες απαντήσεις, για οποίες πληροφορίες χρειαστείτε.

**Γραφείο Τύπου Δύναμης Ανάπτυξης**

Δημοτική Παράταξη Ραφήνας Πικερμίου

Υποψήφιος Δήμαρχος Ανδρέας Βασιλόπουλος

Τηλ. 210 8056325 - [www.dynamianaptyxis.gr](http://www.dynamianaptyxis.gr)